बच्चों को वेस्टर्न कल्चर से बचाना होगा: प्रो. एसके मुरगई
बचपनकिड्स केयर इंटरनेशनल स्कूल के सीनियर विंग का वार्षिक पुरस्कार वितरण समारोह स्कूल मैनेजमेंट कमेटी के प्रधान अरविंद मेहता की अध्यक्षता में आयोजित किया गया।
गुरुकुल कांगड़ी यूनिवर्सिटी हरिद्वार के पूर्व वीसी प्रो. एसके मुरगई समारोह के मुख्यातिथि थे। मैनेजमेंट कमेटी अध्यक्ष अरविंद मेहता, सचिव मधुरभाषिणी, मैनेजर अवतार कृष्ण गुप्ता, प्रिंसीपल निशु शर्मा, कौंसलर रेणु कश्यप, प्रिं. कमेलश शर्मा, प्रिं. शांता डोगरा ने मुख्यातिथि का स्वागत किया। वेद मंत्रोच्चारण के बीच मुख्यातिथि ने ज्योति प्रज्ज्वलित कर समारोह का उद्घाटन किया। प्रिंसीपल निशु शर्मा ने स्कूल की वार्षिक उपलब्धियों पर रोशनी डाली।
स्टूडेंट्स ने आज की पार्टी मेरी तरफ से, तेरे दर से जाउंगा खाली, सेल्फी ले ले रे, याद आती है मां, पापा मेरे पापा, सारे जहां से अच्छा, श्री गणेशा देवा आदि रंगारंग सांस्कृतिक कार्यक्रम पेश कर अपनी अदाओं से समां बांधा। गिद्दा और भंगड़ा विशेष आकर्षण का केंद्र रहे और सभी इस पर झूम उठे।
मुख्याथिति डॉ. एसके मुरगई ने पिछले अकादमिक वर्ष में प्रथम, द्वितीय तृतीय स्थान प्राप्त करने वाले मेधावी बच्चों को सम्मानित किया। उन्होंने कहा कि सांस्कृतिक कार्यक्रमों में बच्चों की परफार्मेंस इस बात को उजागर करती है कि एक टीचर ही बच्चों के टैलेंट को निखार सकता है।
उन्होंने कहा कि आज बच्चों को वेस्टर्न कल्चर से बचाने की जरूरत है। प्राचीन काल से ही भारतीय सभ्यता दुनिया की सबसे महान सभ्यतों में शुमार है।
इसलिए बच्चों को इससे प्रेरणा लेकर अपने भविष्य का निर्माण करना चाहिए। स्कूल के अध्यक्ष अरविंद मेहता मैनेजमेंट ने मुख्यातिथि को स्मृति चिन्ह देकर सम्मानित किया।
इस मौके पर सुभाष शर्मा, रमन खुल्लर, भारत भूषण जगियालिया, एसडीओ तीर्थ शर्मा, प्रो. केवल कृष्ण, तरसेम लाल आर्य, सुमति खुल्लर, सुमेधा मेहता, चंचला गुप्ता, स्वरूप कृष्ण, बॉबी शर्मा, संदीप ठाकुर, दीपक महाजन आदि उपस्थित थे। कार्यक्रम का समापन राष्ट्रीय गान के साथ किया गया।
नन्हें बच्चे कव्वाली पेश करते हुए। -भास्कर
स्कूल के मेधावी बच्चों को सम्मानित करते मुख्यातिथि प्रो. एसके मुरगई , प्रधान अरविंद मेहता, सचिव मधुरभाषिणी अन्य।
समारोह में भंगड़े की प्रस्तृति देते हुए बच्चे। -भास्कर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva